text: Ein sigur fyri ES-tingið, men ikki minst fyri brúkaran og umhvørvið
text: #000002
text: Í meira enn tíggju ár hevur ES arbeitt fyri at fáa einstátta stikkini, sum vit brúka til at løða okkara telefonir við. Endamálið er, at tað verður lættari hjá okkum at deila og endurnýta stikkini tvørtur um telefonsløg og elektronisk tól.
text: #000004
text: Og nú sær tað út til, at hetta fjasið við løðarunum er av fyri milliónir av brúkarum – og at ES harvið kann njóta úrslitið av einum longum stríði móti KT-risanum Apple.
text: #000005
text: Maltesiski evropatinglimurin, Alex Agius Saliba, kallar hetta fyri eina “søguliga broyting”. Hann er ein av teimum, sum hevur staðið á odda í stríðnum móti Apple í hesum máli.
text: #000006
text: Alex Agius Saliba hevði eitt bunti av løðikáplum við sær upp á røðarapallin undir viðgerðini av málinum í ES-tinginum í fjør (Mynd: EPA)
text: #000007
text: - Vit hava ikki einans broytt mentanina fyri løðing í Evropa, men hava eisini broytt hann á heimsstøði. Apple sendir nú USB-C-stikk á marknaðin, ikki bert í Evropa, men eisini langt uttan fyri Evropa, sigur hann við Danmarks Radio.
text: #000008
text: Tí týsdagin upplýsti amerikanska fyritøkan, at Apple nú gevst við sínum egna streymstikki. Tað sokallaða lightning-stikkið, sum allar Apple-telefonir síðan 2012 hava brúkt.
text: #000009
text: Ein nýggj ES-lóg krevur, at fartelefonir frá á heysti 2024 skulu kunna løðast við sama slag av standard-løðara, USB-C.
text: #000010
text: Hereftir skulu allar telefonir, sum verða seldar í ES, halda hesar reglur, ið tryggja, at tær einans kunnu seljast við USB-C-løðara, og tí hevur Apple verið noytt til at rætta seg eftir hesum.
text: #000011
text: Í fjør samtykti ES-tingið eitt lógaruppskot hesum viðvíkjandi, og einasti framleiðarin, sum setti seg ímóti hesum frá byrjan, var Apple.
text: #000012
text: Apple situr á umleið 20 prosentum av marknaðinum fyri fartelefonir í heimshøpi, og á einum triðingi í Danmark, skrivar dr.dk. Sambært ES-nevndini stava 11.000 tons av elektroniskum burturkasti hvørt ár frá hesum løðarum.
text: #000013
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000014